Tiltale for overtrædelse af straffelovens § 192a, stk. 1, nr. 1, jf. til dels stk. 3, jf. våbenlovens § 10, stk. 1, jf. § 2, stk. 1, jf. § 1, stk. 1, nr. 1 - 3 mv. Påstand om udvisning og konfiskation
Ret: Retten i Svendborg (1. instans)
Faggruppe: Straffesag — Tilståelsessag
Sagsemner: Narkotika;
Strafferetlige sanktioner og andre foranstaltninger;
Udlændinge;
Våben, eksplosiver og fyrværkeri;

/

RETTEN I SVENDBORG

Udskrift af dombogen

D O M

afsagt den 18. november 2021

Rettens nr. R6-2228/2021
Politiets nr. 2300-71289-00011-21

Anklagemyndigheden
mod
Tiltalte
cpr-nummer (Født 1960)

Denne sag er behandlet som tilståelsessag.

Retsmødebegæring er modtaget den 31. august 2021.

Tiltalte er tiltalt for overtrædelse af

1.

straffelovens § 192a, stk. 1, nr. 1, jf. til dels stk. 3, jf. våbenlovens § 10,
stk. 1, jf. § 2, stk. 1, jf. § 1, stk. 1, nr. 1 - 3,
ved den 1. juni 2021 ca. kl. 13.45 på Adresse i By, under særligt skærpende
omstændigheder, at have været i besiddelse af en pistol med et magasin med 5
skarpe patroner, en revolver med 6 skarpe patroner, et oversavet haglgevær
med 2 skarpe patroner og et haglgevær, ligesom sigtede under særligt
skærpende omstændigheder på et ukendt tidspunkt i perioden mellem 1.
januar og 1. juni 2021 ved Område affyrede skud med de fire våben.

2.

lov om euforiserende stoffer § 3, stk. 1, jf. § 1, stk. 3, jf. bekendtgørelse
om euforiserende stoffer § 27, stk. 1, jf. § 2, stk. 4, jf. bilag 1, liste A, nr. 1,
ved den 1. juni 2021 ca. kl. 13.45 på Adresse i By, at have været i besiddelse
af 580 gram skunk og 300 gram hash alt delvis med henblik på
videreoverdragelse.

3.

Std 75325



/

side 2

våbenlovens § 10, stk. 1, jf. § 2, stk. 1, jf. § 1, stk. 1, nr. 3,
ved den 1. juni 2021 ca. kl. 13.45 på Adresse i By, uden politiets tilladelse at
have besiddet

- 2 pakker jagtpatroner, mrk. Fasteel, indeholdende 31 patroner (koster
22),

- 4 stk. haglpatroner, mrk. Mark II (koster 23),
- 15 stk. løsskudspatroner, mrk. HMAK (koster 25),
- 1 stk. løsskudspatron af ukendt mrk. (koster 26),
- 1 stk. 7,62 mm skarp riffelpatron (koster 27),
- 1 stk. skarp kaliber 22 patron (koster 28),
- 5 stk. skarpe patroner af ukendt kaliber (koster 29),
- 1 stk. løsskudspatron af ukendt kaliber (koster 30),
- 15 stk. skarpe riffelpatroner af ukendt mrk. (koster 32),
- 1 stk. fladnæset patron kaliber 440 (koster 33),
- 1 skarp patron, kaliber 455 (koster 34),
- 12 stk. skarpe haglpatroner (koster 37),
- 6 stk. røde haglpatroner (koster 39),
- 43 stk. skarpe patroner, kaliber 7,65 (koster 42),
- 38 stk. skarpe patroner kaliber 455 (koster 44),
- 12 stk. løsskudspatroner (koster 64)
- 1 stk. haglpatron (koster 69)
- 2 stk. haglpatroner (koster 70)

4.

knivlovens § 7, stk. 1, jf. § 2, stk. 1, nr. 1, og nr. 8,
ved den 1. juni 2021 ca. kl. 13.45 på Adresse i By, uden politiets tilladelse at
have besiddet en kniv der var udformet som et kreditkort (kreditkortkniv).

5.

våbenlovens § 4, nr. 4, jf., våbenbekendtgørelsens § 59, stk. 4, jf. § 18, stk.
1, nr. 1,
ved den 1. juni 2021 ca. kl. 13.45 på Adresse i By, uden politiets tilladelse at
have besiddet et knojern.

6.

våbenbekendtgørelsens § 59, stk. 4, jf. § 18, stk. 1, nr. 3,
ved den 1. juni 2021 kl. 13.30 på Adresse, By Fyn, uden politiets tilladelse at
have besiddet to peberspray.

7.



/

side 3

fyrværkerilovens § 7, stk. 1, nr. 2, jf. § 2, stk. 1, jf.
fyrværkeribekendtgørelsens § 75, stk. 1, nr. 6, jf. § 31, stk. 1,
ved den 1. juni 2021 ca. kl. 13.45 på Adresse i By, uden
kommunalbestyrelsens tilladelse, at have besiddet et kanonslag.

Påstande

Anklagemyndigheden har nedlagt påstand om fængselsstraf.

Anklagemyndigheden har i medfør af straffelovens § 75, stk. 2, nr. 1 nedlagt
påstand om konfiskation af følgende:

- ad forhold 1: en pistol med et magasin med 5 skarpe patroner (koster 49
og 50), en revolver med 6 skarpe patroner (koster 47 og 48), et
oversavet haglgevær med 2 skarpe patroner (koster 45 og 46), et
haglgevær inkl. forskæfte, ståltråd, pose og viskestykke (koster 62, 35,
59, 60 og 61) og et våbenrensesæt (koster 11)

- ad forhold 2: 580 gram skunk, 300 gram hash og en digitalvægt
(koster 10, 53, 54 og 55)

- ad forhold 3:
o 2 pakker jagtpatroner, mrk. Fasteel, indeholdende 31 patroner 

 
(koster 22),

o 4 stk. haglpatroner, mrk. Mark II (koster 23), o 15 stk.
løsskudspatroner, mrk. HMAK (koster 25), o 1 stk. løsskudspatron
af ukendt mrk. (koster 26), o 1 stk. 7,62 mm skarp riffelpatron
(koster 27), o 1 stk. skarp kaliber 22 patron (koster 28), o 5 stk.
skarpe patroner af ukendt kaliber (koster 29), o 1 stk.
løsskudspatron af ukendt kaliber (koster 30), o 15 stk. skarpe
riffelpatroner af ukendt mrk. (koster 32), o 1 stk. fladnæset patron
kaliber 440 (koster 33), o 1 skarp patron, kaliber 455 (koster 34), o
12 stk. skarpe haglpatroner (koster 37), o 6 stk. røde haglpatroner
(koster 39),
o 43 stk. skarpe patroner, kaliber 7,65 (koster 42), o 38 stk. skarpe
patroner kaliber 455 (koster 44), o 12 stk. løsskudspatroner (koster
64)
o 1 stk. haglpatron (koster 69)
o 2 stk. haglpatroner (koster 70)
o diverse poser (koster 21, 24, 31, 36, 38, 40, 41, og 43)

- ad forhold 4: En kreditkortkniv (koster 13)
- ad forhold 5: Et knojern (koster 16)
- ad forhold 6: To peberspray (koster 12 og 63)
- ad forhold 7: Et kanonslag (koster 18)

Anklagemyndigheden har endvidere nedlagt påstand om udvisning i medfør
af udlændingelovens § 49, stk. 1, jf. § 22, nr. 1, 2, 4 og 8, med et
indrejseforbud gældende for bestandigt, jf. udlændingelovens § 32, stk. 4, nr.
7.



/

side 4

Tiltalte har erkendt sig skyldig.

Sagens oplysninger

Der er afgivet forklaring af tiltalte. Forklaringen er lydoptaget og gengives
ikke i dommen.

Tiltalte er ikke tidligere straffet.

Kriminalforsorgen har oplyst, at
"...
Kriminalforsorgens konklusion:
Det er Kriminalforsorgens vurdering, at Tiltalte er egnet til at modtage en
hel eller delvis betinget dom med vilkår om samfundstjene-ste, hvortil
det skal anbefales, at der fastsættes vilkår om tilsyn af Krimi-
nalforsorgen i prøvetiden.

Finder retten, at sagen kan afgøres med en betinget dom uden vilkår om
samfundstjeneste, skal det anbefales, at der alene fastsættes prøvetid.

Kriminalforsorgens begrundelse:
Kriminalforsorgen har ved vurdering af egnethed til samfundstjeneste
lagt vægt på at Tiltalte er motiveret for at samarbejde med
Kriminalforsor-gen og indstillet på at gennemføre samfundstjeneste såvel
som tilsyn.

Der er endvidere lagt vægt på. at Tiltalte ikke har et misbrug af alkohol
eller euforiserende stoffer.

Tiltalte oplyser ligeledes om gode og stabile sociale- og økonomiske for-
hold, der ligeledes gør ham egnet til afvikling af samfundstjeneste.
..."

Det er oplyst, at tiltalte vil kunne få arbejde hos Entreprenørgruppen Fyn
ApS, når han løslades.

Udlændingestyrelsen har den 20. september 2021 udtalt,

"...
Udtalelse om udvisningsspørgsmålet i sagen mod Tiltalte – politiets
j.nr. 2300-71289-0001-21

Fyns Politi har den 6. september 2021 anmodet Styrelsen for International
Rekruttering og Integration (SIRI) om en udtalelse til brug for straffesagen
mod:

Navn: Tiltalte



/

side 5

Nationalitet: Storbritannien

(Født 1960)

Cpr.nr. XXXXXXXXXX

der er tiltalt for overtrædelse af:
straffelovens § 192 a, stk. 1, nr. 1, jf. til dels stk. 3, jf.
våbenlovens § 10, stk. 1, jf. § 2, stk. 1, jf. § 1, stk. 1, nr. 1-3, lov om
euforiserende stoffer § 3, stk. 1, jf. § 1, stk. 3, jf.
bekendtgørelse om euforiserende stoffer § 27, stk. 1, jf. § 2, stk. 4, jf.
bilag 1, liste A, nr. 1,
våbenlovens § 10, stk. 1, jf. § 2, stk. 1, jf. § 1, stk. 1, nr. 3, knivlovens §
7, stk. 1, jf. § 2, stk. 1, nr. 1, og nr. 8, våbenlovens § 4, stk. 4, jf.
våbenbekendtgørelsens § 59, stk. 4, jf. § 18, stk. 1, nr. 1,
våbenbekendtgørelsens § 59, stk. 4, jf. § 18, stk. 1, nr. 3, og
fyrværkerilovens § 7, stk. 1, nr. 2, jf. § 2, stk. 1, jf.
fyrværkeribekendtgørelsens § 75, stk. 1, nr. 6, jf. § 31, stk. 1.

Det er til sagen oplyst, at anklagemyndigheden forventer pågældende
idømt en straf på op til 3 års fængsel.

Det er endvidere oplyst, at anklagemyndigheden vurderer, at der under
straffesagen bør nedlægges påstand om udvisning med indrejseforbud.

Pågældende har været varetægtsfængslet siden 1. juni 2021.

Opholdsgrundlag og længde
Den 5. august 1995 blev pågældende tilmeldt Det Centrale Personregister
(CPR).

Pågældende fik opholdstilladelse den 21. december 1995 efter daværende
EU-opholdsbekendtgørelse § 6, 1. led, som arbejdstager til den 5. august
2000. Tilladelsen blev forlænget den 5. oktober 2000 til den 5. august
2001. Den 21. september 2001 blev pågældende meddelt tidsubegrænset
opholdstilladelse.

Den 24. maj 2021 fik pågældende opholdsdokument på baggrund af
udtrædelsesaftalen mellem Det Forenede Kongerige og EU. Pågældende
har således bevaret sin tidsubegrænsede opholdsret, herunder retten til
arbejde i Danmark.

Længden af Tiltaltes lovlige ophold i relation til
udvisningsbestemmelserne regnes fra den 21. december 1995, hvor den
pågældende fik registreringsbevis, jf. herved udlændingelovens § 27, stk.
1.



/

side 6

Efter udlændingelovens § 27, stk. 5, medregnes ikke den tid, hvori en
udlænding har været varetægtsfængslet forud for en senere domfældelse
eller har udstået frihedsstraf eller været undergivet anden strafferetlig
retsfølge, der indebærer eller giver mulighed for frihedsberøvelse, for en
lovovertrædelse, der ville have medført ubetinget frihedsstraf, i perioden
beregnet efter udlændingelovens § 27, stk. 1.

Tiltalte har således – når den i udlændingelovens § 27, stk. 5 nævnte
periode fratrækkes – haft lovligt ophold i Danmark i ca. 25 år og 5
måneder.

Udvisningshjemmelen
Styrelsen for International Rekruttering og Integration er af den opfattelse,
at opholdets karakter fører til, at betingelserne for en eventuel udvisning
skal søges i udlændingelovens § 22, nr. 1, nr. 2, nr. 4 og nr. 8.

§ 26, stk. 2
Vedrørende spørgsmålet om, hvorvidt en beslutning om udvisning af
Tiltalte med sikkerhed kan antages at være i strid med Danmarks
internationale forpligtelser, skal Styrelsen for International Rekruttering
og Integration henvise til politiets afhøringsrapport af 25. august 2021.

Heraf fremgår, at Tiltalte blandt andet har oplyst, at han:
har boet i Danmark siden 1996,
ikke har en stor omgangskreds i Danmark, ud over sin familie, taget 10.
klasse i Danmark, HF, læst på lærerseminaret, på Syddansk Universitet,
samt har været chauffør, skipper og vagt i en periode, er god til at læse
og formulere sig på dansk,
får ordineret antidepressiv medicin, og
været gift og samboende med den samme kvinde i 28 år, som han har
fire børn med.

Styrelsen for International Rekruttering og Integration bemærker, at det
ikke vil have opholdsretlige konsekvenser for pågældendes herboende
ægtefælle og børn, såfremt pågældende bliver udvist af Danmark.

Udtalelse om udvisningsspørgsmålet
Det bemærkes indledningsvis, at det følger af bestemmelsen i
udlændingelovens § 26, stk. 2, at en udlænding skal udvises efter §§ 22
-24, medmindre dette med sikkerhed vil være i strid med Danmarks
internationale forpligtelser.

SIRI skal særligt bemærke, at Storbritannien udtrådte af EU pr. 1. januar
2020, og at den dertil knyttede overgangsperiode udløb den 31. december
2020.

Det følger af § 16, stk. 1 i bekendtgørelse om gennemførelse af visse



/

side 7

bestemmelser i udtrædelsesaftalen mellem Det Forenede Kongerige og EU
for så vidt angår retten til indrejse, ophold og arbejde i Danmark, at ved
afgørelser om udvisning af britiske statsborgere og deres
familiemedlemmer af hensyn til den offentlige orden, sikker-hed eller
sundhed for adfærd, der er udvist før udløbet af den overgangsperiode, der
er fastsat i udtrædelsesaftalen, finder reglerne i EU-
opholdsbekendtgørelsen og de regler i udlændingeloven, der gælder for
udlændinge omfattet af EU-reglerne, anvendelse, jf. udtrædelsesaftalens
artikel 20, stk. 1.

Det følger endvidere af stk. 2, at ved afgørelser om udvisning af britiske
statsborgere og deres familiemedlemmer for adfærd, der er udvist efter
udløbet af den overgangsperiode, der er fastsat i udtrædelsesaftalen, finder
reglerne i udlændingeloven anvendelse, jf. udtrædelsesaftalens artikel 20,
stk. 2.

I dette tilfælde ligger gerningstidspunktet efter udløbet af
overgangsperioden, hvorfor betingelserne for en eventuel udvisning skal
søges i udlændingeloven.

På baggrund af anklagemyndighedens oplysninger om kriminalitetens
karakter, og om at den pågældende forventes idømt en frihedsstraf af 3 års
varighed sammenholdt med de i udlændingelovens § 26, stk. 2 nævnte
hensyn, kan Styrelsen for International Rekruttering og Integration
tiltræde, at anklagemyndigheden nedlægger påstand om udvisning.

Efter Styrelsen for International Rekruttering og Integrations vurdering
bør påstanden om udvisning nedlægges i medfør af udlændingelovens §
22, nr. 1, nr.2, nr. 4 og nr. 8.

Styrelsen for International Rekruttering og Integration skal samtidig
henlede opmærksomheden på, at en udlænding, i medfør af
udlændingelovens § 24 b, skal tildeles en advarsel, hvis der ikke er
grundlag for at udvise den pågældende efter §§ 22-24, fordi dette vil være
i strid med Danmarks internationale forpligtelser, jf. § 26, stk. 2."...

Tiltalte har om sine personlige forhold forklaret, at han kan få arbejde, straks
han løslades. Han taler engelsk med sin tidligere ægtefælle og med sine børn,
men han taler flydende dansk og kan også kommunikere skriftligt på dansk.
Han er nu fraskilt. Han har et godt forhold til sin tidligere ægtefælle. Han skal
overtage deres tidligere fælles hus, hvor han skal bo sammen med to af
fællesbørnene, når han løslades. Han har en datter og et barnebarn, som han
har kontakt med, som bor omkring London. Han har ikke anden tilknytning til
England.

Tiltalte har under denne sag været frihedsberøvet fra den 1. juni 2021.

Rettens begrundelse og afgørelse



/

side 8

Tiltalte har uden forbehold erkendt sig skyldig. Tilståelsen støttes af de op-
lysninger, der i øvrigt foreligger. Det er derfor bevist, at tiltalte er skyldig.

Straffen fastsættes til fængsel i 2 år og 9 måneder, jf. straffelovens § 192a,
stk. 1, nr. 1, jf. til dels stk. 3, jf. våbenlovens § 10, stk. 1, jf. § 2, stk. 1, jf. § 1,
stk. 1, nr. 1 - 3, lov om euforiserende stoffer § 3, stk. 1, jf. § 1, stk. 3, jf.
bekendtgørelse om euforiserende stoffer § 27, stk. 1, jf. § 2, stk. 4, jf. bilag 1,
liste A, nr. 1, våbenlovens § 10, stk. 1, jf. § 2, stk. 1, jf. § 1, stk. 1, nr. 3,
knivlovens § 7, stk. 1, jf. § 2, stk. 1, nr. 1, og nr. 8, våbenlovens § 4, nr. 4, jf.,
våbenbekendtgørelsens § 59, stk. 4, jf. § 18, stk. 1, nr. 1 og nr. 3 og fyr-
værkerilovens § 7, stk. 1, nr. 2, jf. § 2, stk. 1, jf. fyrværkeribekendtgørelsens §
75, stk. 1, nr. 6, jf. § 31, stk. 1.

Retten har vedrørende straffastsættelsen på den ene side lagt vægt på, at der er
tale om 4 våben, hvoraf de 3 blev fundet skarpladte. Disse våben var an-bragt
i en papkasse i soveværelset på en måde, der må betegnes som meget let
tilgængelige. Det kan efter tiltaltes forklaring lægges til grund, at der var en
konflikt med ukendte gerningsmænd, hvor der var blevet skudt mod tiltal-tes
bil/hus. Efter tiltaltes forklaring har han afprøvet i hvert fald et af våbnene
ved, at han en aften har skudt op i luften i sin have ud over markerne. Retten
har på den anden side lagt vægt på, at tiltalte har erkendt sig skyldig og har
medvirket til opklaring af sagen og på hans gode personlige forhold.

Betingelserne i udlændingelovens § 22, nr. 2, 4 og 8, jf. § 26, stk. 1, for at
udvise tiltalte er opfyldt.

Efter en samlet vurdering af på den ene side karakteren og alvoren af den be-
gåede kriminalitet og den fastsatte straf og på den anden side tiltaltes tilknyt-
ning til Danmark over for hans tilknytning til hjemlandet, herunder at tiltaltes
nærmeste famille er i Danmark, finder retten, at udvisning med sikkerhed vil
være i strid med Danmarks internationale forpligtelser, jf. udlændingelovens §
26, stk. 2. Retten har endvidere lagt vægt på, at tiltalte ikke tidligere er
straffet, og at det ikke findes sandsynligt, at han vil begå ny kriminalitet.

Der tildeles derfor tiltalte en advarsel, jf. udlændingelovens § 24 b, stk. 1.

Retten tager påstanden om konfiskation til følge, jf. straffelovens § 75, stk. 2,
nr. 1.

Thi kendes for ret:

Tiltalte skal straffes med fængsel i 2 år og 9 måneder.

Hos tiltalte konfiskeres:
en pistol med et magasin med 5 skarpe patroner,
en revolver med 6 skarpe patroner,
et oversavet haglgevær med 2 skarpe patroner,
et haglgevær inkl. forskæfte,



/

side 9

ståltråd,
pose
viskestykke
et våbenrensesæt
580 gram skunk,
300 gram hash
en digitalvægt
2 pakker jagtpatroner, mrk. Fasteel, indeholdende 31 patroner 4 stk.
haglpatroner, mrk. Mark II
15 stk. løsskudspatroner, mrk. HMAK
1 stk. løsskudspatron af ukendt mrk.
1 stk. 7,62 mm skarp riffelpatron
1 stk. skarp kaliber 22 patron
5 stk. skarpe patroner af ukendt kaliber
1 stk. løsskudspatron af ukendt kaliber
15 stk. skarpe riffelpatroner af ukendt mrk.
1 stk. fladnæset patron kaliber 440
1 skarp patron, kaliber 455
12 stk. skarpe haglpatroner
6 stk. røde haglpatroner
43 stk. skarpe patroner, kaliber 7,65
38 stk. skarpe patroner kaliber 455
12 stk. løsskudspatroner
1 stk. haglpatron
2 stk. haglpatroner
diverse poser
en kreditkortkniv
Et knojern
To peberspray
Et kanonslag

Tiltalte tildeles en advarsel om udvisning.

Tiltalte skal betale sagens omkostninger.

Dommer



/

side 10

side 10




/